**ОБЩИНСКИ СЪВЕТ ИВАНОВО, ОБЛАСТ РУСЕ**

**Б Ю Л Е Т И Н**

**№40**

***Решения по Протокол №40/ 23.06.2022 г. от заседание на Общински съвет Иваново, област Русе***

Д Н Е В Е Н Р Е Д

1. Приемане на Отчет за дейността по снегопочистването и зимното поддържане на общинската пътна мрежа и улиците в населените места в община Иваново през експлоатационен зимен сезон 2021-2022 г.

 Вносител: Георги Миланов – Кмет на Община Иваново

 Докладна записка вх. № 180/ 03.06.2022 г.

2. Вземане на решение за определяне на пазарна цена и провеждане на търг с тайно наддаване за продажба на недвижим имот – частна общинска собственост, находящ се в селищно образувание (с.о.) „Помпена станция“, с. Пиргово, общ. Иваново, обл. Русе.

 Вносител: Георги Миланов – Кмет на Община Иваново

 Докладна записка вх. № 182/ 08.06.2022 г.

3. Вземане на решение за определяне на пазарна цена и провеждане на търг с тайно наддаване за продажба на недвижим имот – частна общинска собственост, находящ се в селищно образувание (с.о.) „Помпена станция“, с. Пиргово, общ. Иваново, обл. Русе.

 Вносител: Георги Миланов – Кмет на Община Иваново

 Докладна записка вх. №183/ 08.06.2022 г.

4. Вземане на решение за прекратяване на съсобственост върху недвижим поземлен имот с идентификатор 84049.97.39 по КККР на с. Щръклево, общ. Иваново, обл. Русе, местност „Галешко поле“.

 Вносител: Георги Миланов – Кмет на Община Иваново

 Докладна записка вх. № 184/ 08.06.2022 г.

5. Одобряване на подробен устройствен план /ПУП/ – изменение план за улична регулация /ИПУР/ за кв. 50 и кв. 51 от О.Т. 124 през О.Т. 127, 233 до О.Т. 108 по регулационния план на с. Сваленик, общ. Иваново, обл. Русе.

 Вносител: Георги Миланов – Кмет на Община Иваново

 Докладна записка вх. №189/ 09.06.2022 г.

6. Одобряване на подробен устройствен план – парцеларен план /ПУП-ПП/ на трасе за изграждане на водопровод за обект: „Водоснабдяване на поземлен имот /ПИ/ с идентификатор 84049.75.200, местност “Русенски път“ по кадастралната карта и кадастрални регистри на с. Щръклево, община Иваново, област Русе.

 Вносител: Георги Миланов – Кмет на Община Иваново

 Докладна записка вх. №190/ 09.06.2022 г.

7. Разрешение за изработване на подробен устройствен план – парцеларен план /ПУП-ПП/ на трасе - I вариант за изграждане на кабел за електрическо присъединяване на фотоволтаична електрическа централа (ФЕЦ) 700 Kw за ПИ с идентификатор 04981.41.89, местност “Над село“ по кадастралната карта и кадастрални регистри на с. Божичен, община Иваново, област Русе.

 Вносител: Георги Миланов – Кмет на Община Иваново

 Докладна записка вх. №191/ 09.06.2022 г.

8. Отчет за изпълнените дейности и извършените разходи по сметопочистването, депонирането и поддръжката на обществените територии през 2021 г.

 Вносител: Георги Миланов – Кмет на Община Иваново

 Докладна записка вх. №192/ 09.06.2022 г.

9. Вземане на решение за продажба на моторно превозно средство, собственост на Община Иваново, чрез търг с тайно наддаване съгласно чл.35, ал.1, във връзка с чл.41, ал.2 от ЗОС и чл. 42, ал. 1,т. 1, ал. 2, т. 1 и т. 3 и чл. 68, ал. 1 от Наредба №10 за реда на придобиване, управление и разпореждане с имоти и вещи – общинска собственост.

 Вносител: Георги Миланов – Кмет на Община Иваново

 Докладна записка вх. №199/ 14.06.2022 г.

10. Корекция на бюджета на Община Иваново за 2022 г.

 Вносител: Георги Миланов – Кмет на Община Иваново

 Докладна записка вх. №200/ 14.06.2022 г.

11. Определяне на представител в редовно общо събрание на акционерите на „Университетска многопрофилна болница за активно лечение „Канев” АД (УМБАЛ „Канев” АД).

 Вносител: Георги Миланов – Кмет на Община Иваново

 Докладна записка вх. №205/ 16.06.2022 г.

12. Корекция на бюджета на Община Иваново за 2022 г.

 Вносител: Георги Миланов – Кмет на Община Иваново

 Докладна записка вх. №206/ 16.06.2022 г.

13. Даване съгласие за изплащане на еднократна помощ за раждане на дете съгласно Наредба №18 за изплащане на еднократна помощ при раждане на дете, еднократна помощ за дете, което постъпва в първи клас и пострадали при пътно-транспортни произшествия, производствени аварии, пожари, природни бедствия и други от бюджета на Община Иваново, област Русе.

 Вносител: Мариян Драшков – Председател ОбС Иваново

 Докладна записка вх. № 207/ 16.06.2022 г.

14. Разрешаване за изработване на подробен устройствен план /ПУП/ – план за застрояване /ПЗ/ за поземлен имот с идентификатор /ПИ/ 84049.87.262, местност “Крайщето” по кадастралната карта и кадастралните регистри на с. Щръклево, община Иваново, област Русе.

 Вносител: Георги Миланов – Кмет на Община Иваново

 Докладна записка вх. №208/ 16.06.2022 г.

15. Разрешение за изработване на подробен устройствен план – парцеларен план /ПУП-ПП/ на трасе - I вариант за изграждане на водопровод за обект: „Водоснабдяване на поземлен имот /ПИ/ с идентификатор 56397.938.29, местност “Манкара“ по кадастралната карта и кадастрални регистри на с. Пиргово, община Иваново, област Русе.

 Вносител: Георги Миланов – Кмет на Община Иваново

 Докладна записка вх. №209/ 16.06.2022 г.

16. Текущи въпроси и питания.

ПО ПЪРВА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№450

На основание чл. 21, ал. 1, т. 24 и ал. 2, във връзка с чл. 27, ал. 3 от Закона за местното самоуправление и местната администрация (ЗМСМА), Общински съвет Иваново РЕШИ:

**ПРИЕМА** Отчет за дейността по снегопочистване и зимно поддържане на общинска пътна мрежа и улиците в населените места в община Иваново през експлоатационен сезон 2021-2022 г.

ПО ВТОРА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№451

На основание чл. 21, ал. 1, т. 8 и ал. 2 във връзка с чл. 27, ал. 4 и ал. 5, чл. 52, ал. 5, т. 1 от Закона за местното самоуправление и местната администрация (ЗМСМА), чл. 35, ал. 1, във връзка с чл. 41, ал. 2 от Закона за общинската собственост (ЗОС) и чл. 68, ал. 1 от Наредба № 10 за реда на придобиване, управление и разпореждане с имоти и вещи – общинска собственост на община Иваново, област Русе, Общински съвет Иваново РЕШИ:

**1. Дава съгласие** за обявяване на публичен търг за продажба недвижим имот – частна общинска собственост, находящ се в с.о. „Помпена станция“, с. Пиргово, общ. Иваново, обл. Русе, представляващ незастроен поземлен имот с идентификатор 56397.2.26 по кадастралната карта и кадастралните регистри, одобрени със Заповед № РД-18-10/23.05.2014 г. на ИД на АГКК, административен адрес: ул. „Рибарска“ № 15, за който е образуван УПИ II-26 в кв. 2, с площ от 258 кв.м., трайно предназначение на територията: урбанизирана, начин на трайно ползване: ниско застрояване (до 10 м), при граници и съседи: 56397.2.38, 56397.2.18, 56397.2.27 и 56397.2.12, предмет на АЧОС № 1520/27.03.2017 г..

**2**. На основание чл. 41, ал. 2 от ЗОС **определя** пазарна цена за имота, въз основа на пазарната оценка, изготвена от Сия Михайлова, притежаваща сертификат за оценителска правоспособност с рег. № 100100176 от 14.12.2009 г. за оценка на недвижими имоти, издаден от Камарата на независимите оценители в България, в размер на **9 550 лв. (девет хиляди петстотин и петдесет лева) без ДДС**, която се приема за начална цена при провеждане на публичния търг за продажба на имота.

**3. Определя** вида на търга – с тайно наддаване по чл. 74 от НРПУРИВОбС.

**4. Определя** 30 на сто от постъпленията от продажбата на имота да се използват за финансиране на изграждането, за основен и текущ ремонт на социалната и техническата инфраструктура на с. Пиргово, общ. Иваново, обл. Русе.

**5. Възлага** на Кмета на Общината след влизане в сила на решението да предприеме необходимите действия по изпълнението му.

ПО ТРЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№452

На основание чл. 21, ал. 1, т. 8 и ал. 2 във връзка с чл. 27, ал. 4 и ал. 5, чл. 52, ал. 5, т. 1 от Закона за местното самоуправление и местната администрация (ЗМСМА), чл. 35, ал. 1, във връзка с чл. 41, ал. 2 от Закона за общинската собственост (ЗОС) и чл. 68, ал. 1 от Наредба № 10 за реда на придобиване, управление и разпореждане с имоти и вещи – общинска собственост на община Иваново, област Русе, Общински съвет Иваново РЕШИ:

**1.** **Дава съгласие** за обявяване на публичен търг за продажба недвижим имот – частна общинска собственост, находящ се в с.о. „Помпена станция“, с. Пиргово, общ. Иваново, обл. Русе, представляващ незастроен поземлен имот с идентификатор 56397.2.27 по кадастралната карта и кадастралните регистри, одобрени със Заповед № РД-18-10/23.05.2014 г. на ИД на АГКК, административен адрес: ул. „Рибарска“ № 15, за който е образуван УПИ III-27, в кв. 2, с площ от 232 кв.м., трайно предназначение на територията: урбанизирана, начин на трайно ползване: ниско застрояване (до 10 м), при граници и съседи: 56397.2.26, 56397.2.18, 56397.2.21 и 56397.2.12, предмет на АЧОС № 1521/27.03.2017 г.

**2**. На основание чл. 41, ал. 2 от ЗОС **определя** пазарна цена за имота, въз основа на пазарната оценка, изготвена от Сия Михайлова, притежаваща сертификат за оценителска правоспособност с рег. № 100100176 от 14.12.2009 г. за оценка на недвижими имоти, издаден от Камарата на независимите оценители в България, в размер на **8 580 лв. (осем хиляди петстотин и осемдесет лева) без ДДС**, която се приема за начална цена при провеждане на публичния търг за продажба на имота.

**3. Определя** вида на търга – с тайно наддаване по чл. 74 от НРПУРИВОбС.

**4. Определя** 30 на сто от постъпленията от продажбата на имота да се използват за финансиране на изграждането, за основен и текущ ремонт на социалната и техническата инфраструктура на с. Пиргово, общ. Иваново, обл. Русе.

**5. Възлага** на Кмета на Общината след влизане в сила на решението да предприеме необходимите действия по изпълнението му.

ПО ЧЕТВЪРТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№453

На основание чл. 21, ал. 1, т. 8 и ал. 2 във връзка с чл. 27, ал. 4 и ал. 5, чл. 52, ал. 5, т. 1 от Закона за местното самоуправление и местната администрация (ЗМСМА), чл. 36, ал. 1, т. 2 от Закона за общинската собственост (ЗОС) и чл. 62, ал. 1, т. 3 и ал. 3 от Наредба № 10 за реда на придобиване, управление и разпореждане с имоти и вещи - общинска собственост на община Иваново, област Русе, Общински съвет Иваново РЕШИ:

**1. Дава съгласие** за прекратяване на съществуващата между Община Иваново от една страна и Иван \*\*\*\*\* Вълканов и Пенка \*\*\*\*\*\* Вълканова от друга страна съсобственост, съгласно Акт за частна общинска собственост (АЧОС) № 2012/05.07.2021 г., чрез продажба на частта на Община Иваново в размер на 3,97 % идеални части, представляващи 119 кв.м. от поземлен имот с идентификатор 84049.97.39, целият с площ от 3001 кв.м., трайно предназначение на територията: земеделска, начин на трайно ползване: „нива“, категория на земята: трета, по кадастралната карта и кадастралните регистри на с. Щръклево, общ. Иваново, обл. Русе, одобрени със Заповед № РД-18-770/30.10.2019 г. на Изпълнителен директор на АГКК, местност „Галешко поле“, граници и съседи: 84049.97.59, 84049.97.40, 84049.97.348, 84049.97.38, за сумата от 180,00 лв. (сто и осемдесет лева) без ДДС, определена въз основа на пазарната оценка, изготвена от маг.ик. Катя Димитрова Кънчева, притежаваща Сертификат за оценителска правоспособност с рег. № 810100352 от 16.08.2011 г. за оценка на недвижими имоти, издаден от Камарата за независимите оценители в България.

**2. Определя** 30 на сто от постъпленията от продажбата на идеалните части от имота да се използват за финансиране на изграждането, за основен и текущ ремонт на социалната и техническата инфраструктура на с. Щръклево, общ. Иваново, обл. Русе.

**3. Дава съгласие** да бъде допълнен раздел IІІ.И от Годишната програма за управление и разпореждане с имотите, собственост на Община Иваново за 2022 г., с имота описан в т. 1.

**4. Възлага** на Кмета на Общината въз основа на влязлото в сила решение да издаде заповед и сключи договор, на основание чл. 36, ал. 3 от Закона за общинската собственост и да предприеме необходимите действия по изпълнението му.

ПО ПЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№454

На основание чл. 21, ал. 1, т. 11, във връзка с чл. 27, ал. 3 от Закона за местното самоуправление и местната администрация (ЗМСМА), чл. 129, ал. 1, и във връзка с чл. 134, ал. 2, т. 1 от Закона за устройство на територията (ЗУТ), Общински съвет Иваново РЕШИ:

1. **Одобрява** подробен устройствен план /ПУП/ изменение план за улична регулация /ИПУР/между квартали за кв. 50 и кв. 51 от О.Т. 124 през О.Т. 127,233 до О.Т. 108 по регулационния план на с. Сваленик, общ. Иваново, обл. Русе.

2. **Възлага** на Кмета на Община Иваново след влизане в сила на решението на Общински съвет Иваново да предприеме необходимите действия по изпълнението му.

ПО ШЕСТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№455

На основание чл. 21, ал. 1, т. 11 и ал. 2, във връзка с чл. 27, ал. 3 от Закона за местното самоуправление и местната администрация /ЗМСМА/, чл. 129, ал. 1, във връзка със 110, ал. 1, т. 5 от Закона за устройство на територията /ЗУТ/, Общински съвет Иваново РЕШИ:

1. **Одобрява** подробен устройствен план – парцеларен план /ПУП-ПП/ на трасе за изграждане на водопровод за обект: „Водоснабдяване на поземлен имот /ПИ/ с идентификатор 84049.75.200, местност “Русенски път“ по кадастралната карта и кадастрални регистри на с. Щръклево, община Иваново, област Русе.

2. **Възлага** на Кмета на Община Иваново след влизане в сила на настоящото решение да предприеме необходимите действия по изпълнението му.

ПО СЕДМА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№456

На основание чл. 21, ал. 1, т. 11 и ал. 2, във връзка с чл. 27, ал. 3 от Закона за местното самоуправление и местната администрация /ЗМСМА/, чл. 124а, ал. 1, във връзка със 110, ал. 1, т. 5, чл. 125, ал. 1 и чл. 126, ал. 6, т. 1 от Закона за устройство на територията /ЗУТ/, Общински съвет Иваново РЕШИ:

1. **Одобрява** задание и разрешава изработването на подробен устройствен план – парцеларен план /ПУП-ПП/ на трасе - I вариант за изграждане на кабел за електрическо присъединяване на фотоволтаична електрическа централа (ФЕЦ) 700 Kw за ПИ с идентификатор 04981.41.89, местност “Над Село“ по кадастралната карта и кадастрални регистри на с. Божичен, община Иваново, област Русе.

2. **Възлага** на Кмета на Община Иваново след влизане в сила на настоящото решение да предприеме необходимите действия по изпълнението му.

ПО ОСМА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№457

На основание чл.21, ал.1, т.23 и ал.2, във връзка с чл.27, ал.3 от Закона за местното самоуправление и местната администрация (ЗМСМА), Общински съвет Иваново РЕШИ:

**Приема** Отчет за изпълнените дейности и извършените разходи по сметопочистването, депонирането и поддръжката на обществените територии през 2021 г.

ПО ДЕВЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№458

На основание чл. 21, ал. 1, т.8 и ал.2, във връзка с чл.27, ал.4 и ал.5 от ЗМСМА, чл. 35, ал.1 от Закона за общинската собственост и чл.42, ал.1, т.1, ал.2, т.1 и т.3 от Наредба 10 за реда на придобиване, управление и разпореждане с имоти и вещи- общинска собственост, Общински съвет Иваново РЕШИ:

1.Общински съвет Иваново **дава съгласие** за продажба на моторно превозно средство: **РЕНО ЕСПАС /RENAULT ESPASE/ с рег. номер Р 3718 РК, РАМА № VF8JE0515905826, Двигател № F3RJ7281036510** чрез публичен търг с тайно наддаване.

2. **Одобрява** пазарната оценка на автомобила, изготвена от Иво Иванов Петров, притежаващ Сертификат №300100922/28.02.2019г. на КНОБ за независим оценител на машини и съоръжения, като определя начална тръжна цена в размер на **1411,00 лева**.

3. На основание чл.68, ал.1, т.2 и т.3 от НРПУРИВОбС **определя** вида на търга – търг с тайно наддаване.

4. **Възлага** на кмета на Община Иваново след влизане в сила на решението да предприеме необходимите действия по изпълнението му.

ПО ДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№459

На основание чл.21 ал.1 т.6 и т.8 от ЗМСМА, във връзка с чл.27 ал.4 и ал.5 от ЗМСМА, чл. 124 ал.1 и ал.2 и чл.127 ал.1 от Закона за публичните финанси, Общински съвет Иваново РЕШИ:

**I. Извършва вътрешни корекции по параграфи, дейности и функции по бюджета, както следва:**

 **1.Функция „Общи държавни служби”**

**Дейност 122 „Общинска администрация“ Иваново**

§1015 материали - 4100 лв.

**Дейност 122 „Общинска администрация“ Тръстеник**

§5203 Придобиване на др. оборудване, машини и съоръжения

 + 4100 лв.

**II. Променя поименния списък за капиталови разходи за 2022 г., както следва:**

|  |  |  |  |  |  |
| --- | --- | --- | --- | --- | --- |
| Параграф | Наименование на обектите | Актуален план | Коригиранплан |  В т.ч. по източници на финансиране | Разлика /+/-/ |
| Целева субсидия | Преходен остатък | Отчисления  | Собственисредства | COVID |
|  | **Функция 01 Общи държавни служби**  | **0** | 4100 |  |  |  | 4100 |  | +4100 |
|  | **Дейност 122 Общинска администрация** | **0** | 4100 |  |  |  | 4100 |  | +4100 |
| 5203 | Мултифункционално устройство  | 0 | 4100 |  |  |  | 4100 |  | +4100 |
|  | **Функция 03 „Образование“** | **0** | **1352** |  |  |  | **1352** |  | **+1352** |
|  | **Дейност 311 Детски градини** | **0** | **1352** |  |  |  | **1352** |  | **+1352** |
| 5203 | Детско съоръжение за игра - пързалка | 0 | 1352 |  |  |  | 1352 |  | +1352 |

ПО ЕДИНАДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№460

На основание чл. 21, ал. 1, т. 9 и т. 23 и ал. 2, във връзка с чл. 27, ал. 4 и ал. 5 от Закона за местното самоуправление и местната администрация, Общински съвет Иваново РЕШИ:

**1. ОПРЕДЕЛЯ Георги Миланов** – кмет на Община Иваново, област Русе за представител на Община Иваново в редовно общо събрание на акционерите на УМБАЛ „Канев” АД, което ще се проведе на **11.07.2022 г. (понеделник)** от **13.00 ч.** в конферентната зала на лечебното заведение, с адрес: гр. Русе, ул.”Независимост” № 2, а при липса на кворум – на **26.07.2022 г. (вторник)** от **13.00 ч.** на същото място и при същия дневен ред.

**2. ОПРЕДЕЛЯ Пламен Дончев** – заместник - кмет на Община Иваново, област Русе за представител на Община Иваново в редовно общо събрание на акционерите на УМБАЛ „Канев” АД, което ще се проведе на **11.07.2022 г. (понеделник)** от **13.00 ч.** в конферентната зала на лечебното заведение, с адрес: гр. Русе, ул.”Независимост” № 2, а при липса на кворум – на **26.07.2022 г. (вторник)** от **13.00 ч.**, на същото място и при същия дневен ред, в случай, че представителят по т.1 е възпрепятстван да участва в събранието.

**3**. **СЪГЛАСУВА** следната позиция на Община Иваново по точките от дневния ред на редовното общо събрание на акционерите на УМБАЛ „Канев” АД на **11.07.2022 г. (понеделник)**, а при липса на кворум **–** на **26.07.2022 г. (вторник)** и **ОПРАВОМОЩАВА** представителя на Община Иваново дагласува проектите на решения по точките от дневния ред, както следва:

**По т. 1 от дневния ред:**

Да гласува „ЗА” проекта на Решение: „Общото събрание на акционерите приема Доклада на съвета на директорите за дейността на дружеството през 2021 г.”.

**По т. 2 от дневния ред:**

Да гласува „ЗА” проекта на Решение: „Общото събрание на акционерите одобрява годишния финансов отчет на дружеството за 2021 г., заверен от регистрирания одитор”.

**По т. 3 от дневния ред:**

Да гласува „ЗА” проекта на Решение: „Общото събрание на акционерите приема консолидирания доклад за дейността за 2021 г.”

**По т. 4 от дневния ред:**

Да гласува „ЗА” проекта на Решение: „Общото събрание на акционерите одобрява консолидирания годишен финансов отчет за 2021 г., заверен от регистрирания одитор”.

**По т. 5 от дневния ред:**

Да гласува „ЗА” проекта на Решение: „Общото събрание на акционерите взема решение за разпределение на печалбата на дружеството за 2021 г., както следва – 10 % за фонд „Резервен“ при спазване разпоредбите на чл. 98, ал.2 от Закона за държавния бюджет на Република България за 2022 г., а остатъкът след решение по чл.56, ал.8 ППЗПП, да бъде отнесен за покриване на загуби от минали години.”

**По т. 6 от дневния ред:**

Да гласува „ЗА” проекта на Решение: „Общото събрание на акционерите определя тантиеми на всеки от членовете на Съвета на директорите в размер на ........................ средномесечно/и възнаграждение/я, получени през текущата година от членовете на Съвета на директорите.”

**По т. 7 от дневния ред:**

Да гласува „ЗА” проекта на Решение: „Общото събрание на акционерите освобождава от отговорност членовете на съвета на директорите за дейността им през 2021 г.”.

**По т. 8 от дневния ред:**

Да гласува „ЗА” проекта на Решение: „Общото събрание на акционерите одобрява „Бизнес програма за развитие и управление на УМБАЛ „Канев“ АД за период от 2021-2023 г.“

**По т. 9 от дневния ред:**

Да гласува „ЗА” проекта на Решение: „Общото събрание на акционерите увеличава капитала на дружеството от 26 490 460 лв. (2 649 046 броя поименни акции) на 26 540 120 лв. (2 654 012 броя поименни акции) с размера на получените през 2020 г. от държавата и усвоени средства за капиталови разходи в размер на 49 660 лв. чрез записване на нови 4 966 бр. акции на държавата с номинална стойност 10 лв.”

**По т. 10 от дневния ред:**

Да гласува „ЗА” проекта на Решение: „Общото събрание на акционерите приема предложените изменения и допълнения в устава на дружеството, както следва:

**Чл.7, ал.1 от устава: думите „26 490 460 (двадесет и шест милиона четиристотин и деветдесет хиляди четиристотин и шестдесет)“ се заменят с думите „26 540 120 (двадесет и шест милиона петстотин и четиридесет хиляди сто и двадесет)”, като текстът придобива следното съдържание:**

„Чл.7, ал.1 Капиталът на дружеството е в размер на 26 540 120 (двадесет и шест милиона петстотин и четиридесет хиляди сто и двадесет) лева.”

**Чл.7, ал.2 от устава: думите „2 649 046 (два милиона шестстотин четиридесет и девет хиляди четиридесет и шест)” се заменят с думите „2 654 012 (два милиона шестстотин петдесет и четири хиляди и дванадесет)”, като текстът придобива следното съдържание:**

„Чл.7, ал.2. Капиталът се разпределя в 2 654 012 (два милиона шестстотин петдесет и четири хиляди и дванадесет) броя поименни акции, всяка от които с номинална стойност 10 (десет) лева.”

**Чл. 7, ал.6 придобива следното съдържание:**

“Чл.7, ал.6. Капиталът е разпределен, както следва:

За държавата, представлявана от министъра на здравеопазването – 84,06 (осемдесет и четири цяло и шест стотни) на сто от капитала, представляващи 2 230 897 (два милиона двеста и тридесет хиляди осемстотин деветдесет и седем) броя поименни акции, всяка от които с номинална стойност 10 (десет) лева;

За община Борово - 0,47 (нула цяло и четиридесет и седем стотни) на сто от капитала или 12 403 (дванадесет хиляди четиристотин и три) броя поименни акции, всяка от които с номинална стойност 10 (десет) лева;

За община Бяла - 1,03 (едно цяло и три стотни) на сто от капитала или 27 338 (двадесет и седем хиляди триста тридесет и осем) броя поименни акции, всяка от които с номинална стойност 10 (десет) лева;

За община Ветово - 1,13 (едно цяло и тринадесет стотни) на сто от капитала или 29 901 (двадесет и девет хиляди деветстотин и един) броя поименни акции, всяка от които с номинална стойност 10 (десет) лева;

За община Две могили - 0,74 (нула цяло и седемдесет и четири стотни) на сто от капитала или 19 736 (деветнадесет хиляди седемстотин тридесет и шест) броя поименни акции, всяка от които с номинална стойност 10 (десет) лева;

За община Иваново - 0,68 (нула цяло шестдесет и осем стотни) на сто от капитала или 18 178 (осемнадесет хиляди сто седемдесет и осем) броя поименни акции, всяка от които с номинална стойност 10 (десет) лева;

За община Русе - 10,62 (десет цяло шестдесет и две стотни) на сто от капитала или 281 948 (двеста осемдесет и една хиляди деветстотин четиридесет и осем) броя поименни акции, всяка от които с номинална стойност 10 (десет) лева;

За община Сливо поле - 0,78 (нула цяло и седемдесет и осем стотни) на сто от капитала или 20 594 (двадесет хиляди петстотин деветдесет и четири) броя поименни акции, всяка от които с номинална стойност 10 (десет) лева;

За община Ценово - 0,49 (нула цяло и четиридесет и девет стотни) на сто от капитала или 13 017 (тринадесет хиляди и седемнадесет) броя поименни акции, всяка от които с номинална стойност 10 (десет) лева.“

**По т. 11 от дневния ред:**

Да гласува „ЗА” проекта на Решение: „Общото събрание на акционерите приема промени във Вътрешни правила за избор на регистриран одитор за заверка на годишния финансов отчет на УМБАЛ „Канев“ АД, както следва:

**Чл.5 се отменя**.

**Чл.6, ал.1: периода 01.01-31.03 се заменят с 01.03. – 30.06., като текстът придобива следното съдържание:**

„Чл.6. (1) Процедурата за избор на регистриран одитор за проверка и заверка на годишните финансови отчети на публичното предприятие за предстоящата финансова година се провежда в периода 01.03. – 30.06. на съответната календарна година.“

**В Чл.6 се създава нови ал.3 и ал.4 със следното съдържание:**

„(3) Поканата за представяне на оферти по ал.2 трябва да е със следното минимално съдържание:

1.Наименование на възложителя

2.Описание на необходимата услуга

3.Изисквания към участниците

4.Изисквания към съдържанието на офертите

5.Срок на подаване на офертите

6.Срок на валидност на офертите

7.Срок на изпълнение на услугата“

(4) Минималните изисквания към участниците по ал.3, т.2 включват следните изисквания:

1.Да са вписани в Регистър на регистрираните одитори в Р.България към Комисията за публичен надзор над регистрираните одитори.

2.Да са извършвали финансов одит на най-малко две публични предприятия в рамките на последните 3 години от датата на подаване на офертата.

**Чл.7: думата „редовно“ се заличава и текстът „което следва да се проведе в срок до 30 юни.“ се заменя с „с оглед изпълнение на чл. 245 от Търговския закон“, като текстът придобива следното съдържание:**

„чл.7. Изборът и назначаването на регистриран одитор в публичното предприятие се извършва ежегодно на общо събрание на акционерите, с оглед изпълнение на чл. 245 от Търговския закон. На акционерите се представят следните документи:“

**В чл.7 точки 1 и 2 се отменят, а точки 2 и 3 се преномерират, съответно на 1 и 2, като придобиват следния вид:**

„1.заверено копие на протокол от заседание на Съвет на директорите на публичното предприятие, от който да е видно, че е одобрен направения избор на регистриран одитор за заверка на годишния финансов отчет на публичното предприятие;

2.заверено копие на всички документи, свързани с избора на регистриран одитор за заверка на годишния финансов отчет на публичното предприятие / покана, заповед за комисия, протокол с предложение на комисията и други/.“

**Създават се нови членове - чл.9 и чл.10 със следното съдържание:**

„Чл. 9. Договорът се сключва след представяне от избрания регистриран одитор на следните документи:

1.Заверено копие на диплома за правоспособност на ДЕС, издадена от ИДЕС;

2.Проект на работен график за извършване на независим финансов одит.

Чл.10. С договора по чл.9 не може да се възлага извършването на независим финансов одит на годишния финансов отчет/консолидиран финансов отчет за повече от една финансова година.“

ПО ДВАНАДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№461

На основание чл.21 ал.1 т.6 и т.8 и ал.2 от ЗМСМА, във връзка с чл.27 ал.4 и ал.5 от ЗМСМА, чл. 124 ал.1 и ал.2 и чл.127 ал.1 от Закона за публичните финанси, Общински съвет Иваново РЕШИ:

I. **Дава съгласие** да се отпусне финансова помощ в размер на 40000 лв. от бюджета на Община Иваново за ремонт на храм „Свети Николай“ с. Щръклево, като средствата се осигурят от бюджета на Общинска администрация, дейност 122 Общинска администрация, § 4214 обезщетения и помощи по решение на ОбС.

II. **Възлага** на кмета на общината, при сключване на договора за финансово подпомагане на Църковното настоятелство на храм „Свети Николай“ с. Щръклево да бъде включена клауза, с която настоятелството се задължава след приключване на ремонта да представи на общината отчет за разходваните средства и извършените дейности.

III. **Извършва** вътрешни корекции по параграфи, дейности и функции по бюджета както следва:

 1.Функция „Общи държавни служби”

Дейност 122 „Общинска администрация“ Иваново

§ 4214 обезщетения и помощи по решение на ОбС + 40000 лв.

 2. Функция „Култура, спорт, почивни дейности и религиозно дело“

 Дейност „Спортни бази за спорт за всички“

§5206 Изграждане на инфраструктурни обекти + 78800 лв.

 3. Функция Функция „Разходи, некласифицирани в др. функции“

§ 0098 Резерв - 118800 лв.

IV. **Променя** поименния списък за капиталови разходи за 2022 г., както следва:

|  |  |  |  |  |  |
| --- | --- | --- | --- | --- | --- |
| Параграф | Наименование на обектите | Актуален план | Коригиранплан |  В т.ч. по източници на финансиране | Разлика /+/-/ |
| Целева субсидия | Преходен остатък | Отчисления  | Собственисредства | COVID |  |
|  | **Функция Култура, спорт, почивни дейности и религиозно дело** | 0 | 246520 | 167720 |  |  | 78800 |  | +78800 |
|  | Дейност 714 Спортни бази за спорт за всички | 0 | 246520 | 167720 |  |  | 78800 |  | +78800 |
| 5206 | Изграждане на спортна площадка с.Пиргово | 0 | 246520 | 167720 |  |  | 78800 |  | +78800 |

ПО ТРИНАДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№462

На основание чл.21, ал.1, т.23 и ал.2 от ЗМСМА, чл.1, т.1, чл.6, т.1, чл.14 и чл.16, ал.2 от Наредба №18 за изплащане на еднократна помощ при раждане на дете, еднократна помощ за дете, което постъпва в първи клас и пострадали при пътно-транспортни произшествия, производствени аварии, пожари, природни бедствия и други от бюджета на община Иваново, област Русе, Общински съвет Иваново РЕШИ:

**Дава съгласие** да бъде отпусната еднократна финансова помощ за раждане на дете на:

\* Мерай \*\*\*\*\*\*\*\* Алитова, с ЕГН \*\*\*\*\*\*\*\*\*\* и Айгюнер \*\*\*\*\*\*\* Алитов, с ЕГН \*\*\*\*\*\*\*\*\*\* в размер на 400 (четиристотин) лева.

ПО ЧЕТИРИНАДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№463

На основание чл. 21, ал. 1, т. 11 и ал. 2, във връзка с чл. 27, ал. 3 от Закона за местното самоуправление и местната администрация /ЗМСМА/, чл. 124а, ал. 1, във връзка със 110, ал. 1, т.3 и чл. 125, ал. 2 от Закона за устройство на територията /ЗУТ/ и заявление с вх. № 09-02-38/14.06.2022 г., Общински съвет Иваново РЕШИ:

1. **Одобрява** задание и разрешава изработване на подробен устройствен план /ПУП/ – план за застрояване /ПЗ/ за поземлен имот с идентификатор /ПИ/ 84049.87.262, местност “Крайщето” по кадастралната карта и кадастралните регистри на с. Щръклево, община Иваново, област Русе.

 2. **Възлага** на Кмета на Община Иваново след влизане в сила на решението на Общинския съвет да предприеме необходимите действия по изпълнението му.

ПО ПЕТНАДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№464

На основание чл. 21, ал. 1, т. 11 и ал. 2, във връзка с чл. 27, ал. 3 от Закона за местното самоуправление и местната администрация /ЗМСМА/, чл. 124а, ал. 1, във връзка със 110, ал. 1, т. 5 и чл. 126, ал. 6, т. 1 от Закона за устройство на територията /ЗУТ/, Общински съвет Иваново РЕШИ:

1. **Одобрява** задание и разрешава изработването на подробен устройствен план – парцеларен план /ПУП-ПП/ на трасе - I вариант за изграждане на водопровод за обект: „Водоснабдяване на поземлен имот /ПИ/ с идентификатор 84049.75.200, местност “Русенски път“ по кадастралната карта и кадастрални регистри на с. Щръклево, община Иваново, област Русе.

2. **Възлага** на Кмета на Община Иваново след влизане в сила на настоящото решение да предприеме необходимите действия по изпълнението му.

 3. Преди внасяне на готовия подробен устройствен план – парцеларен план /ПУП-ПП/ на трасе - I вариант за изграждане на водопровод за обект: „Водоснабдяване на поземлен имот /ПИ/ с идентификатор 56397.938.29, местност “Манкара“ по кадастралната карта и кадастрални регистри на с. Пиргово, община Иваново, област Русе да се съгласува с Окръжно пътно управление, за определяне точката на преминаване на Поземлен имот /ПИ/ с идентификатор 56397.938.388, Държавна собственост.